Deskiñ a rae dezho kalz a draoù, dre barabolennoù, hag e lavare dezho en e gelennadurezh:    Selaouit. Setu, un hader a yeas er-maez da hadañ;    hag evel ma hade, ul lodenn eus an had a gouezhas a-hed an hent, hag al laboused a zeuas hag he debras holl.    Ul lodenn all a gouezhas war ul lech meinek,  e-lech ma oa nebeut a zouar; ha kerkent e savas, abalamour ne oa ket aet don en douar;    met pa zeuas an heol, e voe devet, ha dre ma ne oa ket a wrizienn, e sechas.    Ul lodenn all a gouezhas e-touez ar spern; hag ar spern a greskas hag he mougas, ha ne roas ket a frouezh.    Ul lodenn all a gouezhas en douar mat hag e roas frouezh, o sevel hag o kreskiñ, en hevelep doare ma roas ur chreunenn tregont, unan all tri-ugent, hag unan all kant.